Vapusko nacionalinis parkas
Vapusko nacionalinis parkas (angl. Wapusk National Park) – Kanados 37-asis nacionalinis parkas, esantis Hadsono įlankos pakrantėje. Įkurtas 1996 m. Parko lankymas yra apribotas dėl jo atokios vietos ir pastangų jį išsaugoti. Parko pavadinimas kilo nuo kri kalbos žodžio, reiškiančio baltąjį lokį (wâpask). Parke yra Čerčilio ragas, kuris garsėja kaip geriausia pasaulyje vieta stebėti ir fotografuoti laukinius baltuosius lokius. Į ragą žmonės gali atvykti tik sraigtasparniu arba Tundra Buggy transporto priemone.